Etter 2006-sesongen bestemte Hollund seg for å legge opp. Han gikk da over i en rolle som keepertrener for Løv-Ham i Adeccoligaen. Han har også løst inn spillerlisens etter at han la opp. Senest i 2010-sesongen satt han på benken for Løv-Ham. For 2011-sesongen var han oppmeldt på B-listen til Løv-Ham som tredjemålvakt. Den 3. oktober 2011 gjorde han sin første opptreden for klubben siden han la opp i 2006, da han kom inn som innbytter etter at Johan Thorbjørnsen ble utvist. Han spilte også hele den påfølgende kampen på grunn av Thorbjørnsens karantene og at Harald Aksnes var skadet.